สื่อสารกับแมว เข้าใจแมวของคุณ ดูแลแมวของคุณ
แมวก็คล้ายๆ กับมนุษย์ มันใช้ภาษากายเป็นการสื่อสารอย่างหนึ่งเพื่อแสดงความรู้สึกต่างๆ ตั้งแต่ความกลัวไปจนถึงความเชื่อใจ ท่าทางของมันสื่อความหมายที่สำคัญ ตัวอย่างเช่น  เมื่อแมวโก่งหลังขึ้น ขนที่กระดูกสันหลังตั้งชัน และกางเล็บออก นั่นหมายความว่าแมวของคุณรู้สึกถูกคุกคาม ให้ปล่อยมันอยู่ตัวเดียวสักพัก! ถ้าแมวมาซุกไซ้กับคุณ มันอาจจะอยากเล่น ถ้าแมวพันหางรอบคุณ มันอาจจะแสดงความพึงพอใจ ถ้าหางของมันม้วนอยู่ระหว่างขา แมวอาจจะรู้สึกกังวลหรือไม่ปลอดภัย เสียงครางเบาๆ เป็นสัญญาณบ่งบอกถึงความรักและพึงพอใจ เสียงคำรามและขู่หมายความให้อยู่ห่างๆ เสียงเหมียวๆ เป็นเสียงที่ใช้เรียกร้องความสนใจที่แมวใช้แสดงออกในทุกๆ อย่างตั้งแต่ความหิวไปจนถึงความปรารถนาที่จะได้รับความรัก  แมวจะร้องไม่เหมียวใส่กัน มันจะร้องเหมียวเพื่อสื่อสารกับคน การร้องเหมียวๆ ตลอดเวลาอาจจะบ่งบอกถึงอาการป่วยและจะต้องไปหาสัตวแพทย์ แม้ว่ามันจะเป็นสิ่งที่สุภาพเมื่อสื่อสารกับคนด้วยกัน แต่แมวหลายตัวพบว่าการสบตานานๆ เป็นการคุกคามทำร้าย เมื่อแมวกระพริบตาใส่คุณ นั่นเป็นสัญญาณของการเชื่อใจ  ในครั้งหน้าที่แมวกระพริบตาให้คุณ ลองเลียนแบบพฤติกรรมของมันดู เมื่อคุณกระพริบตาให้แมวช้าๆ คุณกำลังสื่อความเชื่อใจและการเปิดเผยจริงใจ และเป็นการสร้างสายสัมพันธ์ความรักระหว่างคุณและแมว ค่อยๆ เอนตัวมันลงอย่างช้าๆ ก่อนที่จะอุ้มแมวขึ้นมา ถ้าแมวเห็นคุณก่อนที่คุณจะอุ้มมันขึ้นมา มันก็จะกลัวน้อยลง แม้ว่าแมวจะต้องพึ่งพาการดูแลของคุณ แต่มันก็มีความต้องการที่จะเป็นอิสระและมีพื้นที่ส่วนตัวอย่างมาก ขณะที่แมวนั้นชอบให้คนลูบ แต่มันก็ไม่ได้สนใจที่จะมีปฏิสัมพันธ์กับคนเสมอไป ถ้าคุณสามารถรักษาสมดุลที่ดีระหว่างการเล่นกับแมวและการให้แมวมีเวลาส่วนตัว แมวก็จะรักคุณมากขึ้น  หนึ่งในข้อผิดพลาดข้อใหญ่ของเจ้าของก็คือการปฏิบัติกับแมวเหมือนสุนัข ขอให้ระลึกไว้ว่ามันเป็นสัตว์คนละประเภทกัน! สุนัขนั้นเป็นสัตว์ที่อยู่รวมตัวกันเป็นฝูงและนำมาขยายพันธุ์เพื่อทำงานเคียงข้างมนุษย์ตั้งแต่แรก ในทางตรงกันข้าม แมวนั้นเป็นสัตว์ที่รักสันโดษกว่าและตามประวัติศาสตร์แล้วแมวนั้นรับใช้มนุษย์โดยจะช่วยฆ่าสัตว์ตัวเล็กๆ ตามลำพังของมันเอง  อย่าแสดงความรักต่อแมวมากเกินไปจนมันรู้สึกอึดอัดหรือรู้สึกโกรธจนมันหลบหน้าคุณในบางครั้ง นี่เป็นธรรมชาติของมันเอง เมื่อแมวถูกทำโทษด้วยการถูกตระโกนใส่หรือด้วยการกระทำที่รุนแรง มันก็จะวิ่งหนีไป ในส่วนใหญ่แล้ว แมวจะไม่เรียนรู้ผ่านการฝึกระเบียบ แมวจะไม่รักคุณถ้าคุณเป็นเจ้านายที่ใจร้าย  อย่าตีแมวเพราะจะทำให้เรื่องแย่ลง ขณะที่การพ่นน้ำใส่แมวเป็นการลงโทษพฤติกรรมที่ไม่ดีจะเป็นวิธีทั่วไปที่มักใช้กัน แต่การฉีดน้ำจะทำให้แมวกลัวและไม่เชื่อใจคุณ แมวก็เหมือนมนุษย์ มีอาหารบางอย่างที่แมวชอบกินมากกว่าอาหารแบบอื่น ให้ค้นหาว่าอาหารที่แมวชอบคืออะไร และแทนที่จะใช้การฝึกระเบียบ ให้ใช้ขนมเพื่อเน้นย้ำพฤติกรรมที่ดีของแมว แมวแต่ละตัวก็มีรสชาติที่ชอบแตกต่างกันไป แต่ถ้าเป็นทูน่าชิ้นเล็กๆ และชิ้นไก่สุกนั้น แมวส่วนใหญ่จะไม่สามารถอดใจได้ แบ่งอาหารพวกนี้ให้แมวเพื่อให้แมวรักคุณ  หลีกเลี่ยงไม่ให้แมวกินนมวัว ตรงข้ามกับความเชื่อทั่วไป นมวัวนั้นไม่ดีต่อสุขภาพของแมว หลีกเลี่ยงไม่ให้แมวกินช็อคโกแลต ลูกกวาด ไข่ดิบ เนื้อสัตว์หรือเนื้อปลาดิบๆ    ระลึกไว้ว่าขนมนั้นไม่สามารถทดแทนอาหารแมวมื้อหลักได้ แม้ว่าจะมีพฤติกรรมบางอย่างที่แมวส่วนใหญ่มีเหมือนๆ กัน แต่ก็มีพฤติกรรมที่ต่างกันไปตามแมวแต่ละตัว ให้ใช้เวลาเรียนรู้ว่าแมวของคุณชอบอะไรหรือไม่ชอบอะไร การรู้และเคารพนิสัยเฉพาะตัวของแมวเป็นสิ่งที่สำคัญในการทำให้มันรักคุณ ถ้าแมวรู้สึกปลอดภัยและได้รับการคุ้มครอง มันก็จะรักคุณมากขึ้น ขอให้แน่ใจว่าแมวมีที่ที่ปลอดภัยที่จะนอน รู้สึกปลอดภัยเมื่อขับถ่าย สามารถกินอาหารได้อย่างไม่มีอุปสรรค และไม่ถูกคุกคามจากมนุษย์หรือสัตว์ตัวอื่นที่อยู่ที่บ้าน  ขอให้แน่ใจว่าแมวจะไม่เข้าถึงสิ่งที่เป็นพิษ ดูแลตู้กับข้าวและปิดประตูตู้ให้ปิดสนิท เพราะแมวเป็นสัตว์ที่อยากรู้อยากเห็นและมันอาจจะมีปัญหาเจ็บตัวได้ ใส่ปลอกคอให้แมว โดยที่บริเวณที่ติดปลอกคอนั้นสามารถหลุดจากกันได้ง่าย (ในกรณีที่ปลอกคอของแมวติดกับสิ่งอื่น) ซึ่งที่ปลอกคอก็ควรมีข้อมูลติดต่อกลับในกรณีที่มันหนีไป แมวนั้นเป็นสัตว์ที่มีกิจวัตร อย่าเปลี่ยนเวลาการให้อาหารจากเดิมมากไปหรือเปลี่ยนบ่อยๆ เมื่อแมวลองทำบางสิ่งที่ดีก็ให้ขนมมันเป็นรางวัล แต่อย่าให้มันกระทบกับอาหารหลักของมัน ในการทำให้แมวรักคุณมากขึ้น หลีกเลี่ยงการเปลี่ยนประเภทหรือยี่ห้ออาหารแมวบ่อยๆ  แมวนั้นมีสุขภาพดีสมบูรณ์ได้จากการทานอาหารแห้ง อาหารกระป๋อง หรือกินอาหารทั้งสองแบบผสมกัน  ผู้เชี่ยวชาญส่วนใหญ่แนะนำว่าควรให้อาหารแมวไม่มากกว่า 2 มื้อต่อวัน ส่วนใหญ่แล้ว แมว 1 ตัวในแมวทุกๆ 5 ตัวนั้นมีน้ำหนักเกิน ซึ่งจะทำให้มีปัญหาสุขภาพร้ายแรงได้ เมื่อออกจากบ้าน ขอให้แน่ใจว่าแมวของคุณนั้นมีอาหารเพียงพอและมีน้ำสะอาดให้แมวกิน ถ้าคุณจะไม่อยู่บ้านเป็นเวลานาน ขอให้แน่ใจว่ามีคนจับตาดูแลความเป็นอยู่ของแมว ทำความสะอาดกระบะทรายและเล่นกับแมวเพื่อกระตุ้นมัน แมวที่ถูกละเลยจะไม่รักคุณ  ขณะที่แมวเป็นสัตว์ที่ค่อนข้างรักอิสระ มันก็ยังต้องการความสนใจจากมนุษย์และต้องตัดแต่งดูแลขนอย่างเป็นประจำ ถ้าคุณไปพักร้อน ลองหาคนดูแลแมว แมวนั้นรักความสะอาด ถ้ากระบะทรายของมันสกปรก มันก็จะไปหาที่อื่นๆ ให้ใส่ทรายใหม่ทุกวัน ล้างกระบะด้วยสบู่และน้ำอย่างเป็นประจำ   อย่าเปลี่ยนประเภทของทรายหรือยี่ห้อของทรายอย่างทันทีทันใด เมื่อเปลี่ยนไปใช้ทรายยี่ห้อใหม่ ค่อยๆ แนะนำให้แมวรู้จักโดยผสมทรายแบบเก่าและแบบใหม่ พวกมันชอบการแปรงขนมาก! การแปรงขนอย่างเป็นประจำจะช่วยทำให้ผิวหนังและขนของมันมีสุขภาพดี ป้องกันขนที่พันเป็นปม และลดโอกาสที่ขนแมวจะร่วงหรือมีก้อนขน การตัดแต่งขนก็เป็นโอกาสที่ดีที่จะค้นดูว่าแมวมีก้อนนูนที่ผิวหนัง เห็บ หรือบาดแผลอื่นๆ หรือไม่ นอกจากนี้ การแปรงขนให้แมวนั้นจะเป็นโอกาสที่จะสร้างสายสัมพันธ์กับแมว   หลีกเลี่ยงการแปรงย้อนแนวขน นี่จะทำให้มันรู้สึกอึกอัดและเครียด ระลึกไว้ว่าให้แปรงขนเป็นจังหวะเบาๆ ยาวๆ แทนการแปรงสั้นๆ แรงๆ มันชอบของเล่นธรรมดาและไม่แพง ลองใช้ของเล่นที่ผูกกับเชือกเพื่อกระตุ้นให้มันล่าเหยื่อ ทำของเล่นที่วิ่งได้เร็วๆ เหมือนหนู หรือของเล่นที่กระพือปีกได้เหมือนนก แมวของคุณจะกระโจนเข้าใส่ของเล่นอย่างสนุกสนาน แมวรักเจ้าของที่กระตุ้นให้มันรู้สึกสนุกสนานด้วยการเล่นสนุกกับมัน กระตุ้นให้แมวกระโจนใส่ของเล่น ไม่ใช่มือของคุณ! แมวนั้นจะชอบข่วนตามพื้นผิวในบ้านตามธรรมชาติ เช่น ผิวเฟอร์นิเจอร์ แต่มันสามารถฝึกฝนให้ข่วนที่สิ่งของเฉพาะอย่างได้ เช่นเสาฝนเล็บที่มีพื้นผิวขรุขระที่ทำจากพรมที่หนาและหยาบ หรือใยป่านศรนารายณ์ แมวของคุณจะรักคุณยิ่งขึ้นถ้ามันมีพื้นที่ที่ข่วนเล่นที่เหมาะสมในบ้านของคุณ พวกมันนั้นชอบการปีนป่ายและเล่นที่โครงปีนป่ายแบบนี้ แมวหลายตัวชอบคนที่ให้อาหารมันมากกว่าคนอื่นๆ ในบ้าน ถ้าเกิดว่าที่บ้านคุณนั้นมีคนอยู่หลายคน ให้ลองเป็นคนที่ให้อาหารแมว แมวจะคุ้นเคยและพุ่งหน้ามาหาคุณถ้ามันหิวหรือเป็นเวลาสำหรับอาหารเย็นแล้ว วิธีที่ดีที่สุดวิธีหนึ่งที่จะทำให้แมวรักคุณก็คือการทำให้ท้องของมันอิ่ม!
เรียนรู้และใส่ใจกับภาษากายของแมว . ฟังการเปล่งเสียงของแมว. หลีกเลี่ยงการสบตานานๆ กับแมว. เมื่ออุ้มแมว ให้ก้มลงไปในระดับเดียวกันกับแมวก่อน. ปฏิบัติกับแมวอย่างสัตว์ที่เป็นอิสระ. หลีกเลี่ยงการทำโทษแมว. ค้นหาขนมที่แมวชอบ. ยอมรับนิสัยเฉพาะตัวของแมว! ดูแลแมวจากอันตรายต่างๆ. ให้อาหารแมวเป็นเวลา. อย่าเพิกเฉยแมวของคุณ! ทำความสะอาดกระบะทรายอย่างเป็นประจำ. แปรงขนให้แมวบ่อยๆ. เล่นกับแมว. ลงทุนซื้อเสาฝนเล็บ. ลองซื้อหรือสร้าง “บ้านต้นไม้สำหรับแมว” หรือ “คอนโดแมว" ซึ่งเป็นทั้งเสาฝนเล็บและแมวสามารถปีนป่ายได้. ทำให้แมวรักเราแบบหวังผล.
https://www.wikihow.com/Make-Your-Cat-Love-You https://www.wikihow.com/Make-Your-Cat-Love-You https://www.wikihow.com/Make-Your-Cat-Love-You
Communicating with Your Cat Understanding Your Cat Caring for Your Cat